হাসান হাফিজ

হাসান হাফিজ বাংলাদেশের অন্যতম প্রধান কবি ও প্রবীণ সাংবাদিক। তিনি বর্তমানে বাংলাদেশ জাতীয় প্রেস ক্লাবের ভারপ্রাপ্ত সভাপতি ও দৈনিক কালের কণ্ঠ পত্রিকার সম্পাদক হিসেবে দায়িত্ব পালন করছেন। তার প্রকাশিত গ্রন্থের সংখ্যা প্রায় দুই শত।।
কবি হাসান হাফিজের জন্ম ১৯৫৫ সালের ১৫ অক্টোবর নারায়ণগঞ্জ জেলার সােনারগাঁও উপজেলার এলাহি নগর গ্রামে। জন্মসূত্রে তার নাম গোলাম মওলা শাহজাদা। পরে তিনি লেখক নাম হাসান হাফিজ পরিগ্রহণ করেন। তিনি হােসেনপুর হাই স্কুল থেকে মাধ্যমিক পাশ করে ঢাকা কলেজে ভর্তি হন। এরপর ঢাকা বিশ্ববিদ্যালয়ে পড়াশোনা করেন। তিনি বাংলা ভাষা ও সাহিত্য এবং গণযােগাযােগ ও সাংবাদিকতা বিভাগে দুইবার এম.এ. ডিগ্রি লাভ করেন।
কবি হাসান হাফিজের স্ত্রীর নাম শাহীন আখতার। তিনি ঢাকা রেসিডেনসিয়াল মডেল কলেজের প্রাক্তন সহকারী অধ্যাপক। তাদের একমাত্র সন্তান ডা. শিহান তাওসিফ গৌরব।
কবি হাসান হাফিজ সাহিত্য চর্চার পাশাপাশি সাংবাদিকতাকে প্রধান পেশা হিসেবে গ্রহণ করেছেন। প্রিন্ট ও ইলেকট্রনিক মিডিয়ায় সাংবাদিকতার ৪৯ বছর যাবৎ কর্মরত বয়েছেন তিনি। বিভিন্ন পত্রিকায় সাংবাদিক ও সম্পাদক হিসেবে কাজ করেছেন। তার কর্মজীবন শুরু হয় দৈনিক বাংলায়। কবি শামসুর রাহমান সম্পাদিত দৈনিক বাংলা পত্রিকায় ১৯৭৬ সালে যোগদান করেন। দৈনিক বাংলায় তার কর্মকাল ২১ বছরের। এরপর দৈনিক জনকণ্ঠ, কলকাতার সাপ্তাহিক দেশ (বর্তমানে পাক্ষিক), বৈশাখী টেলিভিশন এবং আমার দেশ-এ নিযুক্ত ছিলেন। তিনি ২৭ আগস্ট, ২০২৪ খ্রিস্টাব্দ থেকে বাংলাদেশের বিখ্যাত পত্রিকা দৈনিক কালের কণ্ঠে সম্পাদক হিসেবে কাজ শুরু করেন। তিনি অস্ট্রেলিয়া, জাপান, চীন, ফিলিপিন্স, থাইল্যান্ড, ভারত, জর্ডান, ইরাক, সংযুক্ত আরব আমিরাত, ফিজি, শ্রীলঙ্কা, নেপাল, সিঙ্গাপুর, পাকিস্তান, মালয়েশিয়া এবং দক্ষিণ কোরিয়া প্রভৃতি দেশে কর্মসূত্রে ভ্রমণ করেছেন।
কবি হাসান হাফিজ যখন বিদ্যালয়ে পড়াশোনা করতেন, তখন তার প্রথম ছড়া ছাপা হয় ইত্তেফাকের কচি কাঁচার আসরে। তাঁর প্রথম কাব্যগ্রন্থ ‘এখন যৌবন যার’ প্রকাশিত হয়েছে ১৯৮২ সালে। এ পর্যন্ত তার প্রকাশিত গ্রন্থ প্রায় ১৯০টি। তার প্রকাশিত গ্রন্থের মধ্যে উল্লেখযোগ্য হলো: এখন যৌবন যার, অবাধ্য অর্জুন, অপমানে বেজে উঠি, জলরেখায় শব্দজোড়, হয়তো কিছু হবে, ছড়াসমগ্র, রূপকথা সমগ্র ১-৪, বিদেশিনী বধূ, রবীন্দ্রনাথ: দেশে ভাষণ, টাকডুম টাকডুম বাজে, ছড়ার গাড়ি দূরের পাড়ি, জোড়া হাতি রিমান্ডে, সত্যি সেলুকাস,ফুল পাখি নদীও বিপদে ইত্যাদি।
১৯৭৪ সালের ১৪ই এপ্রিল তারিখে ‘আমরা সুন্দর হব’ এ মূলমন্ত্র নিয়ে নতুন প্রজন্মকে আলোকিত মানুষ হিসেবে গড়ে তোলার প্রয়াসে পূর্বদেশের শিশু-কিশোরদের বিভাগ চাঁদের হাটকে একটি শিশু-কিশোর প্রতিষ্টানের রূপ দেয়া হয়। নেতৃত্বে ছিলেন বাংলা ভাষার অন্যতম শ্রেষ্ঠ ছড়াকার রফিকুল হক। তরুণ ও ছড়াকার লেখক হাসান হাফিজ ছিলেন চাঁদের হাটের অন্যতম প্রতিষ্ঠাতা সম্পাদক।
কবি হাসান হাফিজ ১১ আগস্ট, ২০২৪ খ্রিস্টাব্দে জাতীয় প্রেসক্লাবের ব্যবস্থাপনা কমিটির সভায় সর্বসম্মতিক্রমে সংগঠনটির ভারপ্রাপ্ত সভাপতি হিসেবে দায়িত্ব লাভ করেন। এর পূর্বে তিনি জাতীয় প্রেসক্লাবের সিনিয়র সহ-সভাপতি হিসেবে দায়িত্বরত ছিলেন। এছাড়া তিনি বাংলাদেশ পরিবেশ সাংবাদিক ফোরামের (এফইজেবি) সাধারণ সম্পাদক হিসেবে কাজ করেছেন। তিনি প্রায় ১৫টি দেশ ভ্রমণ করেছেন।
কবি হাসান হাফিজ সাহিত্য ও সাংবাদিকতায় অবদান রাখার স্বীকৃতি হিসেবে অসংখ্য সম্মাননা ও পুরস্কার পেয়েছেন। এর মধ্যে রয়েছে অগ্রণী ব্যাঙ্ক শিশুসাহিত্য পুরস্কার, জাতীয় প্রেস ক্লাব লেখক সম্মাননা, ডাকসু সাহিত্য পুরস্কার, শ্রীজ্ঞান অতীশ দীপঙ্কর স্বর্ণপদক, কলকাতার সৌহার্দ্য কবিতা উৎসব সম্মাননা, ঢাকা রিপাের্টার্স ইউনিটি লেখক সম্মাননা, কবিতালাপ পুরস্কার, কবি জসীম উদ্দীন স্মৃতি পুরস্কার, এম নূরুল কাদের শিশুসাহিত্য পুরস্কার, স্বপ্নকুঁড়ি পদক ইত্যাদি।
কবি হাসান হাফিজ দেশের বিভিন্ন সামাজিক ও পেশাগত সংগঠনে নানাভাবে যুক্ত রায়েছেন যার মধ্যে রয়েছে:
কবি-লেখক হাসান হাফিজ বহুলপ্রজ লিখিয়ে হিসাবে প্রখ্যাত। ২০২৪ অবধি তাঁর প্রকাশিত গ্রন্থের সংখ্যা ১৯৯। এর মধ্যে মৌলিক কাব্যগ্রন্থ ৫৭টি, একটি কলকাতা থেকে প্রকাশিত। দু’টি কাব্যগ্রন্থ দ্বিভাষিক, ইংরেজি অনুবাদসহ।
এখন যৌবন যার (১৯৮২), ভালোবাসা, তার ভাষা (১৯৮৬), অবাধ্য অর্জুন (১৯৮৬), তুমি বধূ অবিবাহের (১৯৮৭), হয়তো কিছু হবে (১৯৮৭), হাসান হাফিজের প্রেমের কবিতা (১৯৯৪), দূরে পাহাড়ের ঘুম (১৯৯৫), সকল ডুবুরি নয় সমান সন্ধিৎসু (১৯৯৫), তৃষ্ণার তানপুরা (১৯৯৬), ভালোবাসার অগ্নিচুমুক (১৯৯৭), হƒদয় বড়ো কাঁদছে (১৯৯৭), না ওড়ে না পোড়ে প্রেম (১৯৯৭), যে মধুমদ তোমার ফুলে (১৯৯৮), বিভ্রমের বিষলতা (১৯৯৯), স্তবগান সুন্দরের (২০০০), জলরেখায় শব্দজোড় (২০০০), ও জীবন অত্যাগসহন (২০০১), মুক্তিযুদ্ধের কবিতা (২০০১), নীরবতাই অস্ত্র আমার (২০০২), হাসান হাফিজের নির্বাচিত প্রেমের কবিতা (কলকাতা থেকে প্রকাশিত, ২০০৪), অন্তরীক্ষে সুদূরে কোথাও (২০০৫), দীঘল অচেনা পরবাসে (২০০৫), পুণ্য পুঁজি কিছু নাই (২০০৬), কবিতাসমগ্র-১ (২০০৬), কবিতাসমগ্র-২ (২০০৮), প্রেমের কবিতাসমগ্র (২০০৮), ধাবমান সন্ধ্যার গৌরব (২০০৮), যদি পাই লিরিকের দেখা (২০০৮), প্রেম ও প্রকৃতির কবিতা (২০০৯), ছায়ামানুষ ভাঙামানুষ (২০০৯), শিশুকালের জবাকুসুম (২০১০), এক সমুদ্র দুঃখ তিয়াস (২০১০), ধুলোমাটি আসক্তির বীজ (২০১০), বল ভরসা দাও রে দয়াল (২০১১), এক জন্ম এভাবেই (২০১২), মনে মনে নিরলে গোপনে (২০১২), টুকরো টাকরা কষ্ট ব্যথাফুল (২০১৩), অপেক্ষা এক নদীর নাম (২০১৩), নিজেকেই এখনো চিনি না (২০১৩), রোমান্টিক কবিতা (২০১৪), নক্ষত্র বলেছে জেগে থাকো (২০১৫), ফুল পাখি নদীও বিপদে (২০১৫) নির্বাচিত ১০০ প্রেমের কবিতা (২০১৫), কবিতাসমগ্র-৩ (২০১৫), কেন বৃষ্টি দূরতমা), পিপাসা ও পরম্পরা (২০১৬), কেমন আশ্চর্য পাপ (২০১৬), অভিমান মৃত্যু ও পাথর (২০১৬), কনে দেখা আলোর অহং (২০১৭), হারানো পুরানো (২০১৭), আধখানা পাই আধেক হারাই (২০১৭), অপমানে বেজে উঠি (২০১৮)।
ছন্দে ছড়ায় ঈশপ (১৯৮৮), ম্যারাডোনা ও বিশ্বকাপ (১৯৯৪), সাতটা কাকে দাঁড় বায় (১৯৯৭), টাকডুম টাকডুম বাজে (১৯৯৯), গল্পগুলো রূপকথা (২০০০), হৈ হৈ হুল্লোড় (২০০১), ছড়ার গাড়ি দূরের পাড়ি (২০০১), অন্যদেশের রূপকথা (২০০২), তিল যদি হয় তাল (২০০২), ঈশপের গল্প থেকে ছড়া (২০০২), সজনে পাতা কলমী ফুল (২০০৪), টোনাটুনি ছড়া শুনি (২০০৫), ইষ্টিকুটুম মিষ্টি নয় (২০০৫), মজার ছড়া (২০০৬), গল্প ছড়ায় ঈশপ (২০০৭), রকমারি রূপকথা (২০০৮), ছড়াসমগ্র (২০০৮), মজার যত প্রাণী (২০০৮), নানান দেশের রূপকথা (২০০৯), ঘরের মধ্যেই সমুদ্দুর (২০০৯), রূপকথারা ভিনদেশি (২০০৯), জ্বলে নেভে জোনাকি (২০১০), তিড়িং বিড়িং কাঠবেড়ালি (২০১০), দোল দুলুনি মন ভুলুনি (২০১০), আহা আহা ইশ রে (২০১০), দূরের দেশের রূপকথা (২০১১), বটের ঝুরি চাঁদের বুড়ি (২০১১), মন জুড়ানি রূপকথা (২০১১), ৩০ দেশের রূপকথা (২০১১), হাওয়াই মিঠাই শন পাপড়ি (২০১১), দশ দেশের রূপকথা (২০১১), নির্বাচিত ১২টি রূপকথা (২০১২), ঝাঁকে ঝাঁকে পাখিরা উড়ুক (২০১২), আফ্রিকা-এশিয়ার রূপকথা (২০১২), মনের মত রূপকথা (২০১২), অবাক রঙিন রূপকথা (২০১২), এক ডজন রূপকথা (২০১২), সোনালি সব রূপকথা (২০১২), আয় ছড়া তৈ তৈ (২০১২), গুগল সার্চে ঘোরা (২০১৩), প্রিয় সব ছড়া (২০১৩), রূপকথা সমগ্র ১ (২০১৩), ইচ্ছেকুঁড়ি স্বপ্নকুঁড়ি (২০১৩), জাপানের রূপকথা (২০১৩), রূপকথা সমগ্র ২ (২০১৩), চাষীর গাভী ও তিন ছেলে (২০১৩), রঙ বাহারি রূপকথা (২০১৪), আকাশে গেল ব্যাঙ ব্রাজিলের রূপকথা (২০১৪), রূপকথা সমগ্র ৩ (২০১৫), ৪ দেশের ৪টি রূপকথা (২০১৫), ছড়া ১০১ (২০১৫), ১৩ দেশের রূপকথা(২০১৬), আট দেশের রূপকথা (২০১৬), এক চাঙ্গাড়ি ছড়া (২০১৬), ডজনখানেক রূপকথা (২০১৬), নির্বাচিত ১০০ ছড়া (২০১৬), শ্রেষ্ঠ বিদেশি রূপকথা (২০১৭), দশটি বিদেশি রূপকথা (২০১৭), ছয়টি বিদেশি রূপকথা (২০১৮)।
দ্বাবিংশতি: বিশিষ্ট ২২ লেখক-শিল্পীর সাক্ষাৎকারভিত্তিক গ্রন্থ (১৯৯৪)।
পানিতে দুধ মেশানোর প্রকল্প (২০১০), জোড়া হাতি রিমান্ডে (২০১১),=সত্যি সেলুকাস! (২০১২), না দিলে ভেরি গুড (২০১২), বেশি বিয়ে বেশি ট্যাক্স (২০১২), হুল ফোটানোর ছড়া (২০১৩), কালো বিড়াল রহস্য (২০১৩), চিরতা ও মধু (২০১৪), তালগাছটা আমার (২০১৫)।
খান মুহাম্মদ মঈনুদ্দীন (১৯৮৯), রবীন্দ্রনাথ: দেশে ভাষণ (২০১২), পাখির চোখে দেখা (২০১৫) কবিতা কার্ড কী ভুল তুমি করলে ভুলে সবার উপরে বিরহ সত্য বিদেশিনী বধূ (২০০৬)